stanford-oval/wikipedia huggingface dataset:
תת-קטגוריה
הגדרה

תת-קטגוריה S של קטגוריה C נתונה על ידי
תת-אוסף ob(S) של אוסף האובייקטים של C ו
תת-אוסף hom(S) של אוסף המורפיזמים של C
כך ש
לכל אובייקט X ב ob(S), מורפיזם הזהות Id_X שייך ל hom(S).
לכל מורפיזם f : X → Y, גם המקור X וגם הטווח Y שייכים ל hom(S).
לכל שני מורפיזמים f ו g ב hom(S), שההרכבה שלהם ב C מוגדרת, ההרכבה שייכת ל hom(S).
האוספים ob(S) ו hom(S) מגדירים קטגוריה S, שההרכבה בה מושרה על ידי ההרכבה ב C, ופונקטור טאוטולוגי מהימן מ־S ל C.
דוגמאות

קטגוריית הקבוצות הסופיות היא תת-קטגוריה מלאה של קטגוריית הקבוצות.
קטגורית החוגים היא תת-קטגוריה לא מלאה של קטגוריית ה"חוגים בלי יחידה".
סוגים של תת-קטגוריות

תת-קטגוריה S ב C נקראת תת-קטגוריה מלאה אם עבור כל שני אובייקטים X ו־Y ב־S מתקיים
תת-קטגוריה S של קטגוריה אבלית C נקראת תת-קטגוריית סר אם לכל סדרה מדויקת קצרה
ב C, M שייך ל־S אם ורק אם גם 'M וגם M שייכים ל S.
סוסנוביצה

| --- | --- |

 מדינה:  פולין פולין
 פרובינציה:  לובלין (פרובינציה) לובלין
 מחוז:  פרצ'ב
 אוכלוסייה:  ‏
  ‑ בכפר:  678 (2008)
 קואורדינטות:  51°31′N 23°5′E﻿ / ﻿51.517°N 23.083°E﻿ / 51.517; 23.083
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוסנוביצה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסוסנוביצה(למפת פרובינציית לובלין רגילה) לובלין חלם זמושץ' ביאלא פודולסק  שווי. פ. פודקרפצקיה בלארוס אוקראינה מזוביהסוסנוביצה(למפת פרובינציית לובלין מוגדלת) לובלין חלם זמושץ' ביאלא פודולסק  שוויינטו. פוד. פודקרפצקיה בלארוס אוקראינה מזוביהסוסנוביצה  he tabBackground:;tabBorder:#aaa;defaultTab:0;
סוסנוביצה (בפולנית: Sosnowica) הוא כפר במחוז פרצ'ב שבפרובינציית לובלין בפולין, כ-20 ק"מ דרומית מזרחית לפרצ'ב, בו התקיימה עד השואה קהילה יהודית גדולה.
יהודי סוסנוביצה

סוסנוביצה החל ככפר נופש קטן בלב יערות, ובשנת 1822 נמנו בו 24 בתים בלבד. בשנת 1897 נמנו ביישוב 514 יהודים, רוב תושביו, ובשנת 1918 נפתחה במקום ספריה יהודית. בין מלחמות העולם נמנו ביישוב כ-300 יהודים, והתקיימה בו פעילות של אגודת ישראל ושל המפלגות הציוניות. בשנת 1937 נערכו ביישוב מהומות אנטישמיות.
ביום הראשון לכיבוש היישוב בידי הגרמנים במלחמת העולם השנייה, באוקטובר 1939, רצחו בו אלו כ-30 יהודים. בהמשך, נלקחו יהודי היישוב לעבודות כפייה משפילות, ומעת לעת ביצעו החיילים הגרמנים מעשי רצח אקראיים בקרב יהודי הכפר. במקרה אחד רצחו הגרמנים 6 בני משפחה אחת.
מסוף נובמבר 1939 הוטלו על יהודי היישוב גזירות שונות, ובהן איסור הליכה על מדרכות, איסור על קשר עם לא יהודים, החרמת רכוש, חובת ענידת טלאי צהוב וחובת תשלום סכומי כופר, שבמסגרתם נאסר כבן ערובה והועלם רב הקהילה, פנחס הרבסט.
בינואר 1941 הובאו ליישוב כמה עשרות יהודים שגורשו ממלאווה, ובמרץ 1941 הגיעו ליישוב מספר פליטים יהודים חסרי כל מלובלין. בקיץ 1941 הוציאו הגרמנים להורג שבעה יהודים מהיישוב לאחר שהקהילה המקומית הואשמה בסיוע לשבויי מלחמה סובייטים שנמלטו ממחנה מעצר סמוך. באפריל 1942 פשטו על בתי היהודים ביישוב אנשי גסטאפו וס"ס, לקחו את כל הילדים היהודים מבתי הוריהם, ריכזו אותם בכיכר היישוב, והעלימו אותם.
בנובמבר 1942 גירשו שוטרים גרמנים ואוקראינים את היהודים האחרונים שנותרו בכפר לגטו ולודבה, ומשם שולחו אלו למחנות ההשמדה טרבלינקה וסוביבור.
סוסנה מלקורה

| --- | --- |

 לידה:  18 בנובמבר 1954 (בת 69) רוסאריו, ארגנטינה 
 מדינה:  ארגנטינה 
 השכלה:  האוניברסיטה הלאומית של רוסאריו 
 מפלגה:  PRO 
 
 פרסים והוקרה
 הצלב הגדול במסדר איזבלה הקתולית (2016)  הצלב הגדול של מסדר קונדור האנדים 
 
סוסנה מלקורה ומאוריסיו מאקרי בטקס ההשבעה, 10 בדצמבר 2015
סוסנה מלקורה (בספרדית: Susana Malcorra; נולדה ב-18 בנובמבר 1954) היא דיפלומטית ומנהלת ארגנטינאית שכיהנה בין היתר כשרת החוץ של ארגנטינה.
ביוגרפיה

מלקורה נולדה ברוסאריו שבפרובינציית סנטה פה. ב-1978 סיימה לימודי הנדסת חשמל באוניברסיטה הלאומית ברוסאריו. ב-1979 החלה לעבוד בחברת IBM והתקדמה עד לתפקיד מנהלת השלוחה הארגנטינאית של החברה. ב-1993 עברה לחברת ארגנטינה טלקום וכיהנה כסמנכ"לית תפעול וכמנכ"לית החברה עד 2002. לאחר מכן הקימה חברת ייעוץ פרטית.
בספטמבר 2004 החלה לעבוד כסמנכ"לית תפעול בארגון הסיוע הבינלאומי "תוכנית המזון העולמית" (WFP) של האומות המאוחדות. היא ריכזה את מאמצי האו"ם לסייע לנפגעי הצונמי באוקיינוס ההודי. ב-2008 מונתה לתת-מזכ"ל האו"ם לענייני תמיכה לוגיסטית ולראש מחלקה חדשה האחראית על נושא הלוגיסטיקה והפריסה של כוחות שמירת השלום. ב-2012 מונתה לראש לשכת מזכ"ל האו"ם באן קי-מון.
לאחר היבחרו של מאוריסיו מאקרי לנשיא ארגנטינה מונתה מלקורה לשרת החוץ בקבינט שלו והושבעה לתפקיד בדצמבר 2015. ב-2016 ניסתה להתמודד על משרת מזכ"ל האו"ם, אך היא סיימה בהצבעה בין המקומות האחרונים.
ב-2017 הודיעה על פרישתה מסיבות אישיות, שנכנסה לתוקף ב-12 ביוני. היא הוחלפה על ידי הדיפלומט חורחה פורי.
מלקורה נשואה ואם לבן.
תסמונת קלמן

| --- | --- |

מבנה הורמון שחרור גונדוטרופין יהיה להם איבר מין קטן לכל החיים.(GnRH)
 תחום:  אנדוקרינולוגיה 
 תסמינים:  תתרנות, דלדול עצם, היפוגונדיזם, אי-פוריות 
 קישורים ומאגרי מידע
 eMedicine:  article/122824 
 DiseasesDB:  7091
 MeSH:  D017436
 OMIM:  147950 244200 138850 607002
 סיווגים
 ICD-10:  E23.0
 
תסמונת קלמן (Kallmann syndrome) היא תסמונת גנטית, המאופיינת בהיעדר התבגרות מינית ותתרנות.
אצל הלוקים בתסמונת קלמן קיים חוסר מולד של הורמון שחרור גונדוטרופין (GnRH) מההיפותלמוס. הורמון ה- GnRH אחראי על שחרור הורמון מחלמן (LH) והורמון מגרה זקיק (FSH) מבלוטת יותרת המוח המפעילים את הורמוני המין בשחלות ובאשכים. לפיכך, אצל הלוקים בתסמונת זאת לא מופרשים הורמוני הטסטוסטרון האנדרוגן אצל גברים, והאסטרוגן אצל נשים.
הלוקים בתסמונת קלמן מאופיינים בעיכובים משמעותיים או בהיעדר מוחלט של התבגרות מינית. היעדר פוריות, היעדר שיער גוף. אצל גברים - אשכים ואיבר מין קטנים מאוד, אימפוטנציה, היעדר כוח שרירים, שומן בחזה ובירכיים וצמיחת שדיים. אצל נשים - הפרעות מחזור או היעדר מחזור, מסקוליניזציה, אי התפתחות שדיים.
מאפיינים אפשריים נוספים: קומה גבוהה יחסית, אפשרות לעיוורון צבעים ולחרשות, חיך שסוע, אפילפסיה, קשת עמוקה בכף הרגל (pes cavus), הליכה לא יציבה וניסטגמוס, חסר מולד של התפתחות הכליה.
שכיחות התסמונת היא 1:10,000 בקרב גברים ו- 1:40,000 בקרב נשים. אף כי ישנו מתאם בין חומרת התתרנות לחומרת החסר ב-GnRH, גם במקרים של בתתרנות מלאה (כגון בצורת KAL1 הקלאסית) ניתן למצוא חסר חלקי בלבד של GnRH.
לתסמונת קלמן קיים טיפול שהוכח מחקרית כיעיל, על ידי מתן הורמוני המין באופן מלאכותי.
התסמונת תוארה כבר בשנת 1856 בנתיחה לאחר המוות של גבר בין 40 עם מיקרופניס, אשכים טמירים והיעדר פקעת הרחה (Olfactory Bulb) במוח. בשנת 1944, ד"ר פרנץ יוסף קלמן תיאר את התסמונת בהקשר תורשתי והיא קרויה על שמו.
גנטיקה

הגן הראשון שפגם בו תואר בתור גורם לתסמונת קלמן הוא A NOSM1, (בעבר נקרא KAL1) שנמצא בתאחיזה לכרומוזום-X. כיום ידוע כי רק ל-30% מהלוקים בתסמונת נמצא פגם בגן זה. שינויים במספר גנים במקביל יכול להסביר את ההטרוגניות הגנטית והקלינית של התבטאות התסמונת גם בקרב בני אותה משפחה.
ראו גם

גיל ההתבגרות
תסמונת קליינפלטר
הערות שוליים

↑  Kallmann Franz J., Barrera S. Eugene., Predisposition and Resistance to Schizophrenia, The Journal of Nervous and Mental Disease 99, 1944-01, עמ' 97 doi: 10.1097/00005053-194401000-00042
| --- | --- |
בקרת זהויות :  GND: 7705428-3
סטגוצפליה

| סטגוצפליה |
| --- | --- |
 קולאז' של חולייתנים
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
קבוצה:: סטגוצפליה
שם מדעי
 Stegocephalia ‏קופ, 1868

סטגוצפליה (שם מדעי: Stegocephalia) היא קבוצה פרפילטית של מיני חולייתנים מהמחלקה בעלי סנפירים בשרניים ומהקבוצה ריפידיסטים, אשר הפכו לראשוני החולייתנים היבשתיים, מאבות קדמונים דגים. הקבוצה התפתחה החל מסוף הדבון לפני 375 מיליון שנה. כל המינים בקבוצה זו נכחדו למעט בני הקבוצה, בעלי ארבע רגליים, אשר השלימו את התפתחותם ליצורי יבשה.
קבוצה זו הוגדרה לראשונה ב-1868 בידי חוקר המאובנים האמריקאי אדוארד דרינקר קופ, והוא כלל בה מינים המותאמים יותר מדגי הריאות לחיי יבשה: הם היו בעלי ריאות פרימיטיביות נוסף לזימים, בעלי רגליים מחוזקות יותר עם אצבעות והתרחשו שינויים במבנה הלסתות, מבנה השיניים וחלל האוזניים שלהם. המשמעות של שמם מיוונית: "בעלי ראש מקורה".
בקבוצה מינים אשר רובם חיו בין הדבון לקרבון וכללו מינים הדומים לדגים כמו הטיקטאליק ועד לראשוני הדו-חיים והלאבירנתודונטיה, אשר חיו במקווי מים מתוקים כנראה. בסוף הקרבון הם התפתחו לראשונה לזוחלים ובכך ניתקו את הקשר שלהם למים.
מיון

קבוצה סטגוצפליה (Stegocephalia)
סדרה איכתיוסטגאים (Ichthyostegalia) - נכחדה
משפחה Elpistostegidae - נכחדה. בה הטיקטאליק.
משפחה Whatcheeriidae - נכחדה
משפחה Colosteidae - נכחדה
על-משפחה Baphetoidea - נכחדה
קבוצה בעלי ארבע רגליים (Tetrapoda)
תטאווין

ערך זה עוסק בעיר בדרום תוניסיה בה צולמו סרטים רבים. אם התכוונתם לעיר במרוקו, ראו .
| --- | --- |

תטאווין בלילה
 מדינה:  תוניסיה תוניסיה
 מחוז:  תטאווין
 תאריך ייסוד:  6 באוגוסט 1920 
 אוכלוסייה:  ‏
  ‑ בעיר:  67,291 (2014)
 קואורדינטות:  32°55′50″N 10°27′00″E﻿ / ﻿32.930556°N 10.45°E﻿ / 32.930556; 10.45
 אזור זמן:  UTC +1
 http://www.commune-tataouine.gov.tn
  מפת מיקום  מפה מפורטת   (למפת תוניסיה מוגדלת) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןתטאווין(למפת תוניסיה רגילה) תוניס ג'רבה קירואן ביזרטה ספקס סוסה קרתגו גאפסה לוב אלג'יריה הים התיכוןתטאווין  he tabBackground:;tabBorder:#aaa;defaultTab:0;
 
תטאווין (בערבית: تطاوين) היא עיר בדרום תוניסיה, בירת מחוז תטאווין המיושב בדלילות. הבתים החצובים התת-קרקעיים בתטאווין של האוכלוסייה הברברית הילידית שעוצבו בצורה זו על מנת לשמור על קרירות והגנה, מושכים את תשומת ליבם של יוצרי סרטים ותיירים רבים.
אטימולוגיה

השם תטאווין משמעותו "עיניים" ו"מעיינות מים" בשפה הברברית. לפעמים שם זה נכתב בשפות אירופאיות שונות כ-Tatahouine, Tatahouïne, Tatawin או Tatooine. השמות "Tataouine", "Tatahouine" ו-"Foum Tatahouine" כולם הופיעו בגלויות המתארות את העיר משנות העשרים של המאה העשרים.
בעבר העיר הייתה קרויה בשם פום תטאווין (فم تطاوين), משמעות השם היא "פה המעיינות".
היסטוריה

בין השנים 1892–1951, תטאווין הייתה יישוב צבאי של מחלקת העונשין "גדוד חיל הרגלים הקל של אפריקה" בצבא הצרפתי. לאחר שהצרפתים ייסדו את היישוב, מסגד נבנה בו בשנת 1898 ובתים רבים אזרחיים נבנו גם הם באזור.
ב-27 ביוני 1931 נפל בתטאווין מטאוריט מסוג אכונדריט ובצבע ירוק. כ-12 קילוגרמים של שרידים נמצאו מהתרסקות המטאוריט, ולאחר ניתוח שלהם נצפו בהם מינרלים שונים, בין השאר אנסטטיט ומינרל נדיר נוסף בשם דיוגניט.
תטאווין היא ההשראה לכוכב הלכת המדברי טטואין מתוך סדרת הסרטים מלחמת הכוכבים, והיא שימשה אתר צילום מרכזי בסדרה.
במרץ 2015 דווח כי המדינה האסלאמית משתמשת בתטאווין כבסיס צבאי, אך דיווחים אלה הוכחשו על ידי הממשלה התוניסאית ולאחר מכן התבררו כשגויים.
בחודש ספטמבר 2016 נוסד שדה נפט חדש דרומה לעיר על ידי חברת הנפט האיטלקית Eni.
אקלים

בתטאווין שורר אקלים צחיח חם (BWh) לפי שיטת קפן לסיווג אקלים, עם קיץ חם באופן קיצוני וחורפים קרירים עם מעט מאוד משקעים.
| אקלים בתטאווין> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בתטאווין> ינואר.26.2.15.8.6.8.1.0.19.3 | אקלים בתטאווין> פברואר.36.2.18.5.7.8.-1.8.9.8 | אקלים בתטאווין> מרץ.38.7.21.3.10.4.2.0.17.0 | אקלים בתטאווין> אפריל.40.3.24.9.12.4.4.2.10.2 | אקלים בתטאווין> מאי.45.6.29.4.16.5.8.4.7.0 | אקלים בתטאווין> יוני.47.2.33.7.19.9.9.4.0.6 | אקלים בתטאווין> יולי.48.5.36.2.22.1.16.1.0.1 | אקלים בתטאווין> אוגוסט.47.4.36.2.22.4.17.8.1.7 | אקלים בתטאווין> ספטמבר.45.0.34.9.22.0.12.8.8.7 | אקלים בתטאווין> אוקטובר.42.0.31.5.18.9.8.2.13.4 | אקלים בתטאווין> נובמבר.36.8.22.7.12.4.5.3.7.6 | אקלים בתטאווין> דצמבר.31.5.16.9.7.1.1.0.11.9 | אקלים בתטאווין> שנה.48.5.26.8.14.9.-1.8.107.3 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Institut National de la Météorologie (precipitation days/humidity/sun 1961–1990)The Station ID for Tataouine is 57272111.
תרבות

פסטיבל קסור (בצרפתית: Festival international des ksour sahariens) הוא פסטיבל בינלאומי שנתי המתקיים בתטאווין כל חודש מרץ. בתטאווין ישנה אוכלוסייה ברברית הדוברת ניב מיוחד של ברברית מזרחית.
בתרבות הפופולרית

מלחמת הכוכבים: שמה של תטאווין קיבל פרסום בינלאומי כאשר ג'ורג' לוקאס, שצילם את סרט מלחמת הכוכבים המקורי במספר מיקומים שונים בתוניסיה, קרא לכוכב הלכת הבדיוני של לוק סקייווקר בשם "טטואין".
תיקים באפלה: תטאווין הופיעה בסוף תיקים באפלה: הסרט, כפום תטאווין, בה ממוקם מתקן מדעי שמשמש לניסויים בנגיפים חייזריים.
המירוץ למיליון: תטאווין הופיעה בפרק החמישי של העונה הראשונה של המירוץ למיליון בגרסתו האמריקאית.
הערות שוליים

1 2  Daniel Jacobs; Peter Morris (2001). The Rough Guide to Tunisia. Rough Guides. p. 266. ISBN 978-1-85828-748-5.
↑  Jacques Sicard, page 46 "Les Bataillons d' Infanterie Legere d'Afrique et leurs insignes, 1832-1972", Militaria Magazine Septembre 1994
↑  "Météorite Achondrite Tataouine". www.carionmineraux.com. נבדק ב-19 באוקטובר 2016. {{cite web}}:  (עזרה)
↑  Monica M. Grady; Natural History Museum (London, England) (31 באוגוסט 2000). Catalogue of Meteorites Reference Book with CD-ROM. Cambridge University Press. p. 484. ISBN 978-0-521-66303-8. {{cite book}}:  (עזרה)
↑  Beaumont-Thomas, Ben (25 במרץ 2015). "Tataouine, town in Tunisia that inspired Star Wars, becomes Isis waypoint – reports". The Guardian. נבדק ב-19 באוקטובר 2016. {{cite web}}:  (עזרה)
↑  Beaumont-Thomas, Ben (27 במרץ 2015). "Star Wars sets are safe from Isis, say Tunisian officials". The Guardian. נבדק ב-19 באוקטובר 2016. {{cite web}}:  (עזרה)
↑  "A New Hope: Oil Found in Tataouine". Tunisia Live. 21 בספטמבר 2016. נבדק ב-19 באוקטובר 2016. {{cite web}}:  (עזרה)
↑  "Les normales climatiques en Tunisie entre 1981 2010" (בצרפתית). Ministère du Transport. אורכב מ-המקור ב-19 בדצמבר 2019. נבדק ב-25 בינואר 2020. {{cite web}}:  (עזרה)
↑  "Données normales climatiques 1961-1990" (בצרפתית). Ministère du Transport. אורכב מ-המקור ב-21 בדצמבר 2019. נבדק ב-25 בינואר 2020. {{cite web}}:  (עזרה)
↑  "Les extrêmes climatiques en Tunisie" (בצרפתית). Ministère du Transport. אורכב מ-המקור ב-21 בדצמבר 2019. נבדק ב-25 בינואר 2020. {{cite web}}:  (עזרה)
↑  "60772:   Tataouine (Tunisia)". ogimet.com. OGIMET. 5 ביולי 2021. נבדק ב-5 ביולי 2021. {{cite web}}:  (עזרה)
↑  "Réseau des stations météorologiques synoptiques de la Tunisie" (בצרפתית). Ministère du Transport. נבדק ב-25 בינואר 2020. {{cite web}}:  (עזרה)
↑  Nachrichten, Oberösterreichische. "Tunesien: Neues, altes Land". נבדק ב-20 באוקטובר 2016. {{cite web}}:  (עזרה)
↑  "Tunisia". נבדק ב-20 ביולי 2016. {{cite web}}:  (עזרה)
↑  "Star Wars location spotting in Tunisia | LosApos". www.losapos.com. נבדק ב-13 באוקטובר 2016. {{cite web}}:  (עזרה)
↑  Prentice Hall Literature: Timeless Voices, Timeless Themes (Platinum Level) (8th ed.). Prentice Hall, Inc. 2002. ISBN 9780130547903.
↑  "The X-Files Newbie Recap: "The End" & The X-Files Movie". www.themarysue.com. נבדק ב-19 באוקטובר 2016. {{cite web}}:  (עזרה)
↑  Castro, Adam-Troy (2006). My Ox Is Broken!: Roadblocks, Detours, Fast Forwards and Other Great Moments from Tv's 'the Amazing Race'. BenBella Books. p. 72. ISBN 9781941631454.
| --- | --- |
בקרת זהויות :  NLI: 987012939855505171  BNE: XX5497235  LCCN: n2010076239  SUDOC: 029816319  VIAF: 21146574864938150155   WorldCat (עם VIAF): 21146574864938150155 
קסאר ואליד סולטן, ליד תטאווין
תיאטרון בובות

תיאטרון בובות בברגמו, באיטליה
תיאטרון בובות הוא תחום באמנות התיאטרון בו משתמשים בבובות להצגת הצגה. קיימים סוגים רבים של תיאטרוני בובות, ומגוון גדול של בובות המופיעות בהם. בדרך כלל, הבובות מפוסלות או יצוקות, לעיתים אלה בובות פשוטות ביותר ולעיתים יצירות מורכבות. מפעיל הבובות עשוי להפעילן ישירות על ידי אחיזתן בידיו, בעקיפין בעזרת חוטים, בעזרים מכניים אחרים ואף בשלט רחוק אלקטרוני. בובות-על-חוט מכונות בשם מריונטות, כינוי שמקורו במחזה נוצרי דתי מימי הביניים על חיי מרים הצעירה, אם ישו.
ההבדל הכללי בין תיאטרון בובות לבין מופע בובות אוטומטי הוא בכך שהמופע התיאטרון מופעל על ידי בני אדם, בעוד שהמופע האוטומטי מתוכנת מראש.
היסטוריה של תיאטרוני בובות

ישנם תיאורים רבים של מופעי בובות שהיו קיימים ביוון העתיקה. ב"סעודה" (פרק 4, סעיף 55) של קסנופון (המאות החמישית עד הרביעית לפני הספירה) מסופר, כי בין האורחים שהוזמנו על ידי קליאס הובאה בובה שנעה באמצעות חוטים. במשל המערה (הרפובליקה, ספר 7) של אפלטון (המאה הרביעית לפני הספירה), כדי להמחיש את מחשבותיו על האופי ההזוי של החושים, הוא מתייחס גם ל"יצר פלאים" ול"נפלאותיו", לאלה שמבצעים מיומנויות, שמתוארות כ"מופעי בובות". ב"נשף הסופיסטים" (ספר 1, 35), אתנאיוס (המאה ה-3 לספירה) מתוארת בובה שהופיעה בתיאטרון דיוניסוס באתונה. בבתי קברות ביוון וברומא העתיקה נמצאו חלקי בובות על חוט. גם בקברים במצרים העתיקה נמצאו חלקי בובות עם חוט (אנ').
היסטוריה של תיאטרוני בובות > תיאטרוני בובות באסיה

תיאטרוני בובות היו נפוצים מאוד בסין, במיוחד תיאטרוני צלליות. בטאיוואן מקובלים מאוד תיאטרוני בובות-כפפה. ביפן סוגים שונים של תיאטרוני בובות. המפורסם שבהם הוא כנראה תיאטרון בונרקו, שבו הבובות מפועלות על ידי שלושה מפעילים הגלויים לעיני הקהל בעת המופע.
אף בהודו, ג'אווה ותאילנד קיימת מסורת ארוכת שנים של תיאטרוני בובות. בתאילנד תיאטרון הבובות הנפוץ ביותר הוא הון קרבוק, שבו הבובות מופעלות על ידי מקלות. בווייטנאם ידוע תיאטרון מואה רוי נוק, שבו מופיעות בובות עץ על פני בריכת מים (ראו תמונה). בג'אווה נפוץ תיאטרון צלליות של בובות, בשם וויאנג קוליט.
תיאטרון צללים בשם קאראגוז היה נפוץ מאוד באימפריה העות'מאנית במיוחד במהלך המאה ה-16.
היסטוריה של תיאטרוני בובות > תיאטרוני בובות באירופה

שורשי תיאטרוני הבובות האירופאיים מצויים במסורת הקומדיה דל'ארטה. אמנים נודדים אשר ביצעו מופעי "תרבות זולה", והופיעו פעמים רבות במסכה המכסה מחצית הפנים ובידיהם בובות.
המסורת האיטלקית העשירה של מריונטות פרחה במאה השמונה עשרה ובה הועלו מחזות רבים. רבות מן המריונטות הללו שרדו עד לימינו ומהן יכולים ללמוד תלמידי אמנות על המורכבות והמיומנות הנדרשת להפעלתן.
במאה התשע עשרה הפכו המריונטות של האומן פייטרו רדילו למורכבות יותר. במקום מוט בודד ושני חוטים, כפי שהופעלו בעבר, הוא בנה מריונטות שחלקן הופעלו על ידי שמונה חוטים. באופן כזה יכול היה המפעיל לשלוט בצורה טובה יותר בחלקי גוף רבים יותר של הבובה.
במאה התשע עשרה החלה מסורת עשירה נוספת של אופרת הבובות (ראו תמונה מעלה). תיאטרון בובות שהפך מקובל מאוד בסיציליה ובו המריונטות מופעלות במוט ובחוטים מעליהן. נושא ההצגות בתיאטרון זה שאב את השראתו מסיפורי אבירי ימי הביניים של קרל הגדול. סיפוריהם נפרסו על פני מחזות רבים.
סוגי בובות

מריונטה – בובה תלויה המופעלת על ידי מספר חוטים על ידי המפעיל הנמצא מעליה.
סופר-מריונטה – גרסה אלקטרונית לבובה-על-חוט שבה הבובה מכילה מנועים זעירים ומופעלת בשלט רחוק.
מוטיונטה - פיתוח חדש יחסית של בובה המופעלת באמצעות מוט אחד בלבד, שנועדה להקל על ילדים את מלאכת הפעלת הבובה. מקורה בהודו, נפוצה כיום גם בצ'כיה.
בובת כפפה – הבובה "מתלבשת" על כף ידו של המפעיל. בגרסאות גדולות של בובות אלה, כף ידו של המפעיל מפעילה את הראש בלבד ואילו גוף הבובה תלוי על פני הזרוע כולה. איברים אחרים של הבובה, כגון זרועותיה, עשויים להיות מופעלים על ידי אחרים, או בידו השנייה של המפעיל. בובות כפפה קטנות עשויות שלא להכיל כלל חלקים זזים. בובת גרב היא גרסה פשוטה ביותר של בובת כפפה, העשויה מגרב. ה"חבובה" קרמיט הצפרדע, מאוסף הבובות של חברת ג'ים הנסון, היא בובת כפפה אשר התפרסמה במופע החבובות.
תיאטרון בובות שחור – זהו סוג של תיאטרון בובות שבו הבמה שחורה ומוארת באור על סגול בלבד, הגורם להסתרת המפעילים ומבליט את צבעי הבובות.
בובות מסך אור – תיאטרון בובות שבו המפעילים לבושים בשחור ומופיעים על במה שרקעה שחור. התאורה חוצה את הבמה כך שהמפעילים נותרים בחשיכה בעוד שהבובות מופיעות באור. במופעים מסוג זה נעשה שימוש בבובות מסוגים שונים.
צלליות - דמויות שטוחות העשויות מקרטון או מחומר קשיח אחר ובעזרת תאורה מאחור משתקפות על בד לבן. תיאטרון הצלליות מאו נפוץ בסין ומזרח אסיה.
בונרקו – תיאטרון בובות שמקורו ביפן והוא בעל מסורת בת אלפי שנה ובה מפעילי הבובות לבושים בשחור ומופיעים על רקע שחור, בעוד שלפידים מאירים את הבובות המגולפות מעץ.
בובות פיתום – בובה המופעלת בידי "מדבר מתוך הבטן", פעיל המיומן בדיבור ללא הנעת שפתיו, בעודו מניע את שפתי הבובה, דבר היוצר אשליה כאילו קול הדיבור מגיע מן הבובה.
בובת מוט – בובות שלהן גפים מפרקיות, אולם בניגוד למריונטות, אלה מופעלות במוטות מתחת למישור הבמה ולא בחוטים מעליה.
בובת מרוט – בובת מוט פשוטה המורכבת מראש ולעיתים גוף עשוי מקשה אחת, על מוט.
בובת אצבע - בובה המולבשת ומופעלת על ידי אצבע אחת.
מריונטה
בובת כפפה
בובות מוט מאינדונזיה
בובת מרוט
תיאטרוני בובות בישראל

ב-1939 ייסד פאול לוי את תיאטרון הבובות הראשון בארץ ישראל – "להקת העץ".
בחולון, שוכן מרכז תיאטרון בובות חולון, ובו בית ספר לתיאטרון בובות (בתחומי הבמה, החינוך והטיפול), מוזיאון לאמנות תיאטרון הבובות, שני אולמות תיאטרון וחנות וכן מתקיימות במקום סדנאות למפעילי בובות וחוגים לילדים. המרכז, בניהולו של הבובנאי אילן סביר, מפיק מדי שנה את הפסטיבל הבינלאומי לתיאטרון ולסרטי בובות ומיני-פסטיבלים בסוכות, חנוכה ופסח.
בחיפה, ברחוב הנאמנים 12 בית 9 פועל - בית ספר לתיאטרון בובות ומשחק, ומרכז ארצי לחריטת בובות עץ. אשר מהווה בית ספר לתיאטרון בובות ומשחק ומקיים מתכונת הצגות חודשית לילדים ולכל המשפחה. בבית 9 ניתן למצוא מגוון רחב של קורסים בתחומי המשחק, במה, ויצירה. המוסד קיים משנת 2005 ומנוהל על ידי יעל ארליך מורג שייסדה אותו.
כמו כן, בחיפה פועל מרכז האומנויות קסטרא מוזיאון בובות, המציג את מורשת העם היהודי מראשית ימיו ועד להסכמי השלום. הבובות מוצגות בתוך מבני תיאטרון קטנים, המשווים לצופים חוויית תיאטרון אינטימית.
בירושלים מתקיים מדי שנה, בתיאטרון הקרון, פסטיבל בינלאומי לתיאטרון בובות. בשנת 2006 התקיים הפסטיבל ה-15 במסורת זו. בפסטיבל מועלה מגוון רחב של הצגות לילדים ולמבוגרים על ידי תיאטראות מישראל ומאירופה.
בתל אביב ממוקמת "העמותה לקידום ופיתוח תיאטרון בובות בישראל", בניהולה של דבורה צפריר. בין מטרות העמותה: לפתח ולטפח אמנות לקהל ילדים ומבוגרים, לשלב את תיאטרון הבובות במסגרות החינוכיות הקהילתיות והטיפוליות, בין השאר באמצעות בית הספר לתיאטרון בובות ודרמה המכשיר אמני תיאטרון בובות בתחום העיצוב, הבניה, ההפעלה, הבימוי והפקת ההצגות.
תיאטרון זיקית הוא תיאטרון רב תחומי ורב תרבותי הפועל מתפן שבגליל ומופיע בכל הארץ וברחבי העולם. כל חברי הקבוצה הם אנשי תיאטרון מקצועיים, תושבי הגליל, יהודים וערבים. התיאטרון פונה במובהק אל שני הקהלים. השימוש בשפה חזותית אוניברסלית והשימוש המועט במלל, מאפשרים לדוברי שפות שונות ליהנות מההצגה באותה מידה. התיאטרון בניהולו של פבלו אריאל.
נועה אריאל הייתה שחקנית ויוצרת תיאטרון בובות, בעלת תיאטרון בובות "דומם מדבר", זוכת פרס תרבות יהודית ע"ש אורי אורבך.
ראו גם

בובה
צעצוע
לקריאה נוספת

הדס עפרת, שיחות עם בובה, על תיאטרון בובות בן-זמננו, סדרת "מפתחות" תיאטרון / הוצאת סל תרבות ארצי.
מרית בן ישראל ורוני מוסנזון נלקן, חפץ לב - יסודות תיאטרון הבובות האמנותי, הוצאת כרמל בשיתוף עם תיאטרון הקרון
יהודית יחזקאלי, תיאטרון בובות, הוצאת מודן, מושב בן-שמן, 1988; מהדורה שנייה 2009.
הערות שוליים

↑  Greece, World Encyclopedia of Puppetry Arts, ‏2016-04-07 (באנגלית אמריקאית)
↑  History of Marionettes, web.archive.org, ‏2011-07-07
↑  תמונה של מוטיונטה
↑  בובת מוט באתר "בובימה"
↑  בובת אצבע באתר "בובימה"
↑  יהודה ואלך, אטלס כרטא לתולדות ארץ־ישראל מראשית ההתיישבות ועד קום המדינה, עמ' 126.
↑  המרכז לתיאטרון בובות בחולון
↑  בית 9 - תיאטרון פרינג', לימודי בובנאות וחריטה בעץ, באתר תיאטרון בית 9
↑  מוזיאון הבובות במרכז קסטרא בחיפה
↑  אתר בית הספר לתיאטרון בובות ודרמה
| --- | --- |
בקרת זהויות :  NLI: 987007553601405171  GND: 4159044-2  HDS: 011896  LCCN: sh89004185  NDL: 00568515  NKC: ph122452 
תיאטרון בובות בבריכת מים בהאנוי בירת וייטנאם
פסל הבובנאי של ריצ'רד שילה, בחזית המרכז לתיאטרון בובות בחולון
תת-עולם

| --- | --- |

 מידע כללי
 מאת:  דון דלילו
 שפת המקור:  אנגלית
 סוגה:  רומן 
 מקום התרחשות:  ניו יורק 
 הוצאה
 הוצאה:  צ'ארלס סקריבנר ובניו 
 תאריך הוצאה:  1997
 מספר עמודים:  893
 הוצאה בעברית
 הוצאה:  הוצאת כנרת
 תאריך:  1999
 תרגום:  דוד שחם
 פרסים
 20th Century's Greatest Hits: 100 English-Language Books of Fiction 
 סדרה
 ספר קודם:  מאו II 
 קישורים חיצוניים
 הספרייה הלאומית:  001837248
 
תת עולם (באנגלית: Underworld) היא יצירתו הפוסטמודרנית של הסופר דון דלילו שהתפרסמה בשנת 1997. זו אחת מיצירותיו המפורסמות של הסופר שנבחרה בשנת 2006 על ידי הניו יורק טיימס כמועמדת לאחת מיצירות המופת האמריקאיות ב-25 השנים האחרונות.
עלילה

תת עולם כתובה בצורה לא ליניארית ודנה במספר נושאים ותתי-נושאים הקשורים ביניהם. המאורעות מתרחשים בין השנים 1950 ו-1990 ובהם אזכורים למאורעות מרכזיים בתקופה כמו משבר הטילים בקובה ועידן הנשק האטומי.
הסבר לשם הכותר

דון דלילו ציין שהשם תת-עולם מרמז על הפסולת הגרעינית הקבורה בעולמנו ועל פלוטו אל המוות.
נושאים מרכזיים

פסולת מהווה מטפורה לאורך כל הרומן. הרומן בוחן נושאים של זהות שבורה ואת הדרכים שבהן מובנה מובן למציאות האמריקאית בת זמננו. מטפורה נוספת היא הדת, המועברת דרך סיפורים על נזירות בעיר ניו יורק.
ערך ספרותי

מבקרים ראו בספר יצירת מופת. ככלל הביקורות הטובות היו גורפות והספר הפך לרב מכר. היו שביקרו את אורכו של הספר וטענו שנדרשה עריכה קפדנית יותר.
תוכנית לחקר האדם

לוגו תוכנית המחקר האנושי
תוכנית המחקר האנושי (HRP) נוסדה באוקטובר 2005 במרכז החלל ג'ונסון (JSC) כמענה לרצונה של נאס"א להעביר את ניהול פרויקטי המחקר האנושי מהמטה שלהם בוושינגטון הבירה ל-JSC.
מטרות

המטרות המוצהרות של התוכנית הן לספק ידע נרחב וטכנולוגיה על מנת למזער סיכונים לבריאות ולביצועים האנושיים ולפתח כלים שיאפשרו חקר חלל אנושי בטוח ופרודוקטיבי. תוכנית המחקר האנושי שואפת גם לחנך את הציבור על האתגרים של טיסה אנושית בחלל .